**SANTA´S UNITED RY VUOSIKERTOMUS KAUSI 2020-2021**

**1.6.2020-31.5.2021**

**Yleistä**

Kausi 2020-2021 oli Santa´s United ry:lle historian kuudes. Kuudes vuosi työstettiin seuran valmennuslinjaa eteenpäin ja pidettiin seuran rooli isona Rovaniemen liikuntavaikuttajana.

Seura palkkasi 1.8.2020 alkaen puolipäiväisen valmennuspäällikön

Kausi muistetaan korona pandemiasta, joka esti pääosin koko kauden normaalin pelitoiminnan läpiviennin. Harjoitustoiminta saatiin vietyä kohtalaisesti läpi kauden ja etenkin alle 16-vuotiaat pääsivät harjoittelemaan normaalisti, mutta pelitoiminta kaikilla joukkueilla jäi lähes kokonaan pelaamatta.

Yhteistyön voima on edelleen suuri seuran toimintatavoissa. Strategian työstämisessä käytetään Salibandyliiton seurakehitys työkalua, joka antaa selkeitä askeleita seuratoiminnan kehittämiseen. Yhteistyötä on jatkettu muun muassa seuratasolla yli lajirajojen ja kaupungin kanssa.

Ohjaaja- ja valmentajarekrytointiin ja koulutukseen panostamalla on saatu mukaan uusia koulutettuja ja alaa opiskelevia toimijoita. Pääasiassa liikunta-alan opiskelijat ovat antaneet oman panoksensa ohjaus- ja valmennustoimintaan.

Salivuorojen määrät ja jako ryhmille onnistui hyvin. Olemme saaneet kilpajoukkueille hyvät olosuhteet harjoitusten läpivientiin. Ounasrinteen liikuntahalli on toiminut pääpaikkana tapahtumille ja järjestäminen kehittyi eteenpäin. Keltakankaan liikuntahalli toimii edelleen hyvänä tapahtumapaikkana yksittäisille tapahtumille.

Seuran pääasialliset toimistotilat ovat Keltakankaan liikuntahallilla, missä myös rajalliset varastotilat ovat. Keltakankaan toimistolla voidaan pitää lähes kaikki tarvittavat palaverit sekä tapaamiset.

Iltapäiväkerhot ja muut liikuntatapahtumat peruttiin koronan vuoksi.

Seurojen lisäksi merkittäviä yhteistyötahoja ovat olleet Rovaniemen kaupunki, Lapin Liikunta, Lapin urheiluopisto (opiskelijat), Lapin ammattikorkeakoulu (opiskelijat) ja Salibandyliitto.

Kauden 2020-2021 aikana jäsenmäärämme oli 540. Kerhotoiminnanpuolella määrä oli 212 pelaajaa junioreissa.

Seuralla kuusi kautta käytössä ollut My Club on vakiinnuttanut paikan seuran työkaluna. My Clubia käytetään pääasiassa virallisena jäsenrekisterinä, tiedottamiseen ja laskutuksiin.

Seuralla on GDPR tietosuoja-asetukset asianmukaisesti hoidossa. Seuran tietosuojatiedote on kaikille jäsenille luettavissa My Clubista kaikilla jäsenillä sekä nettisivuilta avoimesti kaikille.

Seuran kaikki toiminta pysähtyi syyskaudella kahdeksi viikoksi ja maaliskuun ajan aikuisten toiminta oli tauolla. Muuten kaikki harjoitustoiminta jatkui rajoituksista huolimatta normaalisti turvallisuusseikat huomioiden. Huomioimme koko poikkeusajan rajoitukset harjoitus- ja pelitoimintaan liittyen sekä tiedotimme niistä kuukausittaisissa seurakirjeissä sekä nettisivuilla.

**HALLINTO ja työntekijät**

Seuran vuosikokouksen valitsema hallitus kokoontui kauden 2020-2021 aikana 13 kertaa.

Hallitukseen kaudella 2020-2021 kuuluivat:

* Puheenjohtaja Matti Tervasmäki
* Varsinaiset jäsenet: Henna Jokinen, Tiina von Pandy-Vaaramaa, Pia Wilhelmsson, Arto Kähkönen ja Mika Raappana
* Hallituksen ulkopuolelta Minna Uusihanni toimi taloudenhoitajana ja toiminnanjohtaja Mika Karusaari sihteerinä.

Seuran työntekijät:

* Mika Karusaari jatkoi toiminnanjohtajana
* Eetu Putkinen jatkoi nuorisopäällikkönä 30.4.2021 saakka, jonka jälkeen uudet haasteet veivät Eetun etelään.
* Aleksi Mustonen toimi 1.8.2020 alkaen valmennuspäällikkönä

**TALOUS**

Seura siirtyi edellisen kauden aikana sähköiseen taloushallintoon. Seuran taloudenhoitaja hoiti kirjanpidon. Uusi tilikartta on ajettu nyt seuran käytäntöön ja kaudelle 2021-2022 tullaan tekemään myös seuran budjetti sen mukaisesti.

Seuran talous oli kevään osalta erittäin tiukka, mutta säästötoimenpiteillä lomautuksiin ei jouduttu menemään. Seuran aiemmin hankkimat kaksi linja-autoa eivät tuottaneet seuralle kauden aikana, koska turnauksia ei juurikaan päästy toteuttamaan. Turnauskuljetukset omilla linja-autoilla tuovat kuitenkin edelleen säästöjä joukkueiden budjettiin kuin, jos olisi ulkopuoliselta hankittu linja-auto palvelu. Uusia tulonlähteitä tarvitaan lisää ja niitä kartoitetaan koko ajan. Tärkein tulonlähde on edelleen jäsenhankinta.

Seura sai positiivisen päätöksen Opetus- ja Kulttuuriministeriön Seuratuesta, mikä auttaa seuraa jatkamaan puolipäiväisen valmennuspäällikön palkkausta.

Koronapandemia aiheutti useiden turnausten joko kokonaan perumisen tai toteuttamisen hyvin pienellä pelaajamäärällä.

Sarjajoukkueiden rahoitustoiminnasta ovat vastanneet joukkueet itsenäisesti määrittämiensä kausimaksujen ja talkoilla saamiensa tulojen sekä yhteistyösopimuksiensa pohjalta.

Rovaniemen kaupungilta saimme toiminta-avustuksen, joka kohdennettiin juniori- ja kerhojoukkueiden toiminnan tukemiseen ja kehittämiseen sekä koulutuksiin ja junioritoiminnan vaatiman hallinnon kuluihin (mm. tapahtumajärjestelyt).

**toiminta**

Kaudella 2020-2021 SSBL:n sarjoissa oli 8 joukkuetta. Aikuisissa (5 joukkuetta) naisten edustusjoukkue (2.div), naisten 2.joukkue (3.div), miesten edustusjoukkue (2.div), miesten 2.joukkue/Akatemia (3.div), miesten 3.joukkue (5.div). Junioreissa aluesarjaa pelasivat (3 joukkuetta) C1-pojat, D1-pojat ja E1-pojat.

Kerhopelaajia oli 212. Kerhopelaajista tyttöjä oli 49 ja loput olivat poikia. Sarjapelaajia oli yhteensä 168, joista alle 18-vuotiaita 72 pelaajaa. Aikuisharrastajien määrä oli 82.

Harjoituspaikkana sarjajoukkueilla oli Ounasrinteen liikuntahalli sekä yksi vuoro Keltakankaan liikuntahallilta. Koulujen saleista saadut vuorot käytettiin aikuis- ja juniorikerhojen harjoitteluun.

**AIKUISET**

Aikuistoiminnassa seuralla oli SSBL:n sarjoihin ilmoitettujen nais- ja miesjoukkueiden lisäksi aikuisliikuntakerho.

Aikuiskerhon osallistujista 39 oli naisia. Osallistujat olivat iältään 19-70 ikävuosien välillä. Aikuiskerhon vetäjinä toimivat Maria Riipi, Tanja Raappana ja Arto Kähkönen.

Aikuisliikkujista saatiin yksi joukkue seuran järjestämään salibandypuulaakiin. Seura järjesti salibandypuulaakin syys- (10 joukkuetta) ja kevätkaudella (8 joukkuetta).

**NAISET edustus**

* Joukkueenjohto ja taustahenkilöt:
	+ - Joukkueen valmentajina kaudella toimivat Liisa Äijänen ja Miko Storman.
		- Marjo Uutinen toimi joukkueenjohtajana ja Elina Vanhapiha Rahastonhoitajana.
* Sarjatoiminta:
	+ Kaudella naiset pelasivat Pohjoisen 2-divisioonaa. Otteluita kertyi joukkueelle ainoastaan neljä kauden aikana.

**NAISET kakkosjoukkue**

* Joukkueenjohto ja taustahenkilöt:
	+ - Joukkueen valmentajina kaudella toimivat Eerik Ailunka kauden alussa, jonka jälkeen fysiikkavalmentajana toiminut Saku Viitasaari otti koko joukkueen vastuulleen.
		- Laura Tuomikoski hoiti joukkueenjohtajan tehtävät ja rahastonhoitajana toimi Eeva Korhonen.
* Sarjatoiminta:
	+ - Kaudella naiset pelasivat Pohjois-Suomen 3-divisioonaa. Kaudella joukkue pääsi pelaamaan ainoastaan kuusi ottelua.

**MIEHET edustus**

* Joukkueenjohto ja taustahenkilöt:
	+ Joukkueenjohtajana toimi Arto Kähkönen ja Jarmo Heinonen hoiti rahastonhoitajan tehtäviä.
	+ Joukkueen valmentajina toimivat Joona Vazana ja Ville-Pekka Rouhiainen.
* Sarjatoiminta:
	+ Joukkue pelasi Pohjois-Suomen miesten 2-divisioonaa ainoastaan kuusi ottelua. Pärjääminen näissä otteluissa mahdollisti kabinetin päätöksellä 1.divarin karsinnat keväälle, missä joukkue pelasi tasoon nähden hyvin. 1.divarin karsinnoissa kahdeksan joukkueen lohkossa joukkue sijoittui viidenneksi.

**MIEHET 2.joukkue/Akatemia**

* Joukkueenjohto ja taustahenkilöt:
	+ Joukkueenjohtajana toimi Mika Karusaari ja Jarmo Heinonen hoiti rahastonhoitajan tehtäviä.
	+ Joukkueen valmentajina toimivat Petri Hyötylä ja Timo Johansson.
* Sarjatoiminta:
	+ Joukkue pelasi Pohjois-Suomen miesten 3-divisioonaa jopa kymmenen ottelua.

**MIESTEN 3.joukkue**

* Joukkueenjohto ja taustahenkilöt:
	+ - Joukkueenjohtajana toimi Niko Pimiä ja rahastonhoitajana toimi Mika Piirainen sekä Janne Väätäjä
		- Joukkueen valmentajina toimivat Mikael Rahkola ja Joni Soini.
* Sarjatoiminta:
	+ Joukkue pelasi Pohjois-Suomen miesten 5-divisioonaa. Pelejä kertyi ainoastaan kaksi koko kaudella.

**POJAT**

 **C1-pojat**

* Joukkueenjohto ja valmennus
	+ Joukkueenjohtajina toimivat Henna Jokinen ja Jari Vaaramaa. Rahastonhoitajana toimi Marko Huotari.
	+ Valmennuksesta vastasivat Marko Suopanki ja Atte Back.
* Sarjatoiminta
	+ Joukkue pelasi Pohjois-Suomen aluesarjaa ja Oxdog liigaa. Joukkue pääsi pelaamaan Oxdog liigan pelit ja sai hienosti pronssia. Aleusarjan otteluita ei kertynyt tällä kaudella ollenkaan.

**D1-pojat**

* Joukkueenjohto ja valmennus
	+ Joukkueenjohtajina toimivat Satu Tervasmäki ja Leena Valkonen. Rahastonhoitajana toimi Minna Uusihanni.
	+ Valmennuksesta vastasivat Mikael Rahkola ja Mika Karusaari.
* Sarjatoiminta
	+ Joukkue pelasi Pohjois-Suomen aluesarjassa vain yhden turnauksen. Oxdog liigaan ilmoittauduttiin, mutta yhtään peliä ei saatu pelattua. Lapin Mestaruussarja tarjosi joukkueelle kaksi turnausta.

**E1-pojat**

* Joukkueenjohto ja valmennus:
	+ - Joukkueenjohtajana toimi Jenni Front ja rahastonhoitajana Pauliina Kulmala.
		- Joukkueen valmentajana toimi Joni Soini ja syyskauden mukana ollut Erno Vesterbacka.
* Sarjatoiminta
	+ Joukkue pelasi Pohjois-Suomen aluesarjaa, mutta pääsi pelaamaan ainoastaan yhden turnauksen. Lisäksi joukkue osallistui kahteen Lapin Mestaruussarjan turnaukseen.

**KERHOTOIMINTA**

* Taustatoiminta
	+ Kerhotoimintaa johti nuorisopäällikkö Eetu Putkinen 30.4.2021, jonka jälkeen vastuu siirtyi toiminnanjohtajalle ja hänen apunaan kesätyöntekijänä olleelle Helmi Leppäselle.
	+ Valmennuksesta vastasivat työntekijöiden lisäksi Laura Pahkala, Tuomas Ahola, Pyry Raappana, Emma Mört, Unna Eskelinen, Helmi Leppänen, Kimmo Tuunala, Mikko Partanen, Niko Kituniemi, Daniel Marsalo, Taru Katainen, Miko Storman, Jori Laukkanen, Jesse Laakko, Mirva Harjunen, Enni Aula, Jesper Hyötylä ja Moona Kallo.
	+ Uusia valmentajia saatiin hyvin mukaan seuran omista junioreista ja opiskelijoista.
* Kerhotoiminta
	+ Kausi alkoi elokuussa ja päättyi toukokuussa. Korona keskeytti harjoittelun syyskaudella kahdeksi viikoksi, mutta muuten harjoittelu pyöri normaalisti.
	+ Kerhojen tarkoitus on tarjota mahdollisuus harrastaa salibandya edullisesti ja matalalla kynnyksellä. Pyrimme innostamaan kerhotoiminnan avulla lapsia liikunnalliseen elämäntapaan ja salibandyn harrastamiseen.
	+ Pelaajalla oli mahdollisuus valita harjoituskertojen määrän viikossa 1-4 kerran välillä.
	+ Kausimaksu oli 175,00€ yhdellä harjoituspäivällä ja lisäpäivien kausimaksu oli 75,00€. Perustoiminnan kustannus on vain 100€ kausi, jonka lisäksi pelaajalle tulee oma pelipaita, seuran jäsenyys ja lisenssi (vakuutuksellinen).

* Turnaustoiminta
	+ Halukkaat kerhopelaajat saivat osallistua järjestettyihin turnauksiin.
	+ Lapin Mestaruussarja toteutettiin aiempaa pienempänä turvallisuusseikat tarkasti huomioiden. Kotiturnauksia järjestettiin kevään aikana kahdesti.